Χάουαρντ Χιουζ

Τα πρώτα χρόνια

Το 1909, ο Χαουάρντ Ρομπάρντ Χιουζ ο Πρεσβύτερος (πατέρας του Χιουζ) εφηύρε ένα νεο τύπο τρυπανιού για πετρελαιοπηγέςκανόντας την οικογένεια του εξαιρετικά πλούσια. Ο νεαρός Χαουάρντ έδειξε από νωρίς το ταλέντο του  στην μηχανική, και αργότερα θα σπουδάσει στο Τεχνολογικό Ινστιτούτο της Καλιφόρνια. Κατά την διάρκεια των σπουδών του ο Χιουζ θα χάσει και τους δύο γονείς του. Την μητέρα του Άνετ το 1922 και τον πατέρα του Χαουάρντ Ρομπάρντ τον Πρεσβύτερο από καρδιακή προσβολή το 1924, καθιστωντας τον νεαρό Χαουάρντ κληρονόμο του 75% των μετοχών της Hughes Tool Company.
Θα αφήσει τις σπουδές του και θα επιστρέψει στο Χιούστον για να αναλάβει τα ηνία της εταιρείας.

Περίοδος Χόλυγουντ

Το 1926 ο Χιουζ θα μετακομίσει στο Χόλυγουντ και θα γίνει παραγωγός δεκάδων ταινιών του βωβού κινηματογράφου. Η πρώτη σημαντική ταινία του θα είναι η κωμωδία "Δύο νύχτες στην Αραβία" το 1927 και η οποία θα κερδίσει και το Όσκαρ Καλύτερης Σκηνοθεσίας για τον Λιούις Μάιλστοουν.
Το 1929 θα ξεκινήσει την παραγωγή της ταινίας "Άγγελοι της Κολασεως" με πολλά προβλήματα και με υψηλό κόστος παραγωγής για την εποχή της.Τελικά η ταινία θα ολοκληρωθεί με σκηνοθέτη τον ίδιο τον Χιουζ και θα έχει μεγάλη εισπρακτική επιτυχία. Θα ακολουθήσει η ταινία "Η Πρώτη Σελίδα" το 1931 και η θρυλική ταινία "Ο Σημαδεμένος" το 1932 που αναφέρονταν στην ζωή του Αλ Καπόνε.
Το 1948 ο Χιουζ θα αγόρασει το πλειοψηφικό πακέτο μετοχών της RKO Pictures, ένα από τα πέντε μεγάλα στούντιο του Χόλυγουντ, και την οποία εταιρεία θα την πουλήσει μερικά χρόνια αργότερα το 1957 στην Desilu Productions.

Περίοδος Αεροπλοιας

Ο Χιουζ παράλληλα με τον κινηματογράφο θα ασχολήθει και με την αεροπλοία. Έτσι το 1932 θα ιδρύσει την "Hughes Aircraft Company" στο Γκλεντέιλ της Καλιφόρνια και η οποία θα είναι θυγάτρικη της Hughes Tool Company. Τον Σεπτεμβρίο του 1935 ένα αεροπλάνο που είχε σχεδίασει ο ίδιος θα κάνει  παγκόσμιο ρεκόρ ταχύτητας με 352,46 μίλια (567,23 χλμ.) την ώρα. Τον Ιουλίο του 1938 θα πετάξει με ένα Lokheed 14 και θα κάνει τον γύρο της γης σε 91 ώρες και 7 λεπτά. Την επόμενη χρονιά ο Χιουζ θα αγόρασει την Trans World Airlines (TWA).
Κατά την διάρκεια του 2ου Παγκόσμιου Πόλεμου η Hughes Aircraft θα πάρει πολλά συμβόλαια απο την Αμερικανική Κυβέρνηση για τις ανάγκες του πόλεμου.
Το 1946 ο Χιουζ θα προχώρησει στην κατασκεύη του μεγαλύτερου υδροπλανου του κόσμου και το οποίο θα τελειώσει το 1947. Το Hughes H-4 Hercules ή αλλιώς γνωστό ως Spruse Goose θα είναι ενα οκτακινητήριο  υδροπλάνο μεταφοράς εως 750 επιβάτων. Παρ'ότι ήταν να χρησιμοποιήθει για τον 2ο παγκοσμιο πόλεμο, αυτό δεν κατέστη εφικτό. Η παρθενική του πτήση αλλά και η τελευταία, θα γίνει στις 2 Νοεμβρίου του 1947, η οποία θα έχει μικρή διάρκεια(1,5 χλμ) λόγω του βάρους του. Κατά την διάρκεια κατασκευής του ο Χιουζ θα κληθεί στην Γερουσία σχετικά με την κρατική χρηματοδότηση.
Το 1953 ο Χιουζ θα ιδρύσει το Howard Hughes Medical Institute,
έναν μη κερδοσκοπικό οργάνισμο  που θα χρηματοδότει την ιατρική έρευνα. Τα έσοδα αυτού του οργανισμού θα προερχόνται από τα κέρδη της Hughes Aircraft Company, και η όποια θα είναι πια υπό την ιδιοκτησία του Medical Institute.
Το 1985 η Hughes Aircraft  θα πουλήθει στην General Motors έναντι 5 δισ. δολαρίων, κανόντας το Hughes Medical Institute από τα πιο ισχυρά παγκοσμιως με βάση τα κεφάλαια του για την ιατρική έρευνα.

Αναφορές στον λαϊκό πολιτισμό

Το 2004, τον ερμήνευσε ο Λεονάρντο Ντι Κάπριο στην βραβευμένη με Όσκαρ ταινία "The Aviator" ("Ιπτάμενος Κροίσος") σε σκηνοθεσία του Μάρτιν Σκορσέζε. Ο υπερ-ήρωας "Iron Man" στις ταινίες "Iron Man"(2008) και "Iron Man 2"(2010) είναι επίσης βασισμένος στην ζωή του Χιουζ.